ECL แรลลี่ยาว! พุ่งอีก 7% ทะลุเป้า 3.50 บ. โบรกชี้กำไรปี 65-66 นิวไฮต่อเนื่อง
ECL แรลลี่ยาว! พุ่งอีก 7% ทะลุเป้า 3.50 บ. โบรกชี้กำไรปี 65-66 นิวไฮต่อเนื่อง โดย ณ เวลา 15:52 น. อยู่ที่ระดับ 3.64 บาท บวกไป 0.24 บาท
ECL แรลลี่ยาว! พุ่งอีก 7% ทะลุเป้า 3.50 บ. โบรกชี้กำไรปี 65-66 นิวไฮต่อเนื่อง โดย ณ เวลา 15:52 น. อยู่ที่ระดับ 3.64 บาท บวกไป 0.24 บาท
13 ม.ค. 2565

ผู้สื่อข่าวรายงานว่า วันนี้ (13 ม.ค.65) ราคาหุ้น บริษัท ตะวันออกพาณิชย์ลีสซิ่ง จำกัด (มหาชน) หรือ ECL ณ เวลา 15:52 น. อยู่ที่ระดับ 3.64 บาท บวกไป 0.24 บาท หรือขึ้นไป 7.06% โดยทำจุดสูงสุด 3.68 บาท และทำจุดต่ำสุด 3.32 บาท ด้วยมูลค่าการซื้อขาย 216.40 ล้านบาท ราคาหุ้นแรงในรอบเกือบ 4 ปี โดยเทียบตั้งแต่หุ้นยืนที่ระดับ 3.64 บาท เมื่อวันที่ 24 ม.ค.61

บริษัทหลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์ว่า คงคำแนะนำ “ซื้อ” ECL ราคาพื้นฐาน 3.50 บาท ซึ่งประเมินแนวโน้มกำไรปี 2565-2566 จะเดินหน้าทำจุดสูงสุดใหม่ต่อเนื่องจากปี 2564 จากการปรับคุณภาพพอร์ตสินเชื่อในช่วง 1-2 ปีที่ผ่านมาจนทำให้หนี้เสียลดลงอย่างมีนัยสำคัญ
รวมทั้งเดินแผนขยายพอร์ตเชิงรุกไปยังธุรกิจใหม่ๆต้นปี 2565 ได้แก่ ธุรกิจจำนำทะเบียนรถ เน้นลูกค้าเก่าประวัติดีหรือผ่อนรถครบแล้ว และสินเชื่อรถอีวี จักรยานยนต์และรถเพื่อการพาณิชย์ ทำให้คาดแนวโน้มกำไรจะเติบโตเพิ่มขึ้น 18% เฉลี่ยปี 2564-2567
อีกทั้งประเมิน PBV จะถูก Re-rate ขึ้นตามแนวโน้มการปรับขึ้นของ ROE จาก 3.50% ในปี 2563 เป็น 10.70% ในปี 2567 และราคาเป้าหมายอิง PBV 2 เท่า